170.500

Ordinaziun davart l'informatica en l'administraziun chantunala (OInf)

dals 26-11-2024 (versiun dals 01-12-2024)

Sa basond sin l'art. 45 al. 1 da la Constituziun chantunala1)

relaschada da la Regenza ils 26 da november 2024

1. Disposiziuns generalas

Object

Art.  1 1 Questa ordinaziun fixescha ils princips per il diever da la tecnica d'infurmaziun e da   communicaziun   (ICT).   Ella   regla   l'organisaziun   da   l'informatica   e   da   la transfurmaziun digitala sco er la planisaziun, la regulaziun, la retratga, l'acquisiziun ed il manaschi da la ICT.

b)

Champ d'applicaziun

Art.  2 1 Questa   ordinaziun   vala   per   tut   ils   departaments   e   posts   da   servetsch   da l'administraziun chantunala sco er per la Chanzlia chantunala.

2 L'ordinaziun na vegn betg applitgada per:

a)

la communicaziun da func ed applicaziuns / sistems en raits separadas dals servetschs da cybercrime da la Polizia chantunala;

ils sistems specifics da l'Uffizi da construcziun bassa per las installaziuns da manaschi e da segirezza (IMS) da las vias chantunalas e naziunalas;

c)

l'informatica per il manaschi da scola da la Scola chantunala grischuna.

3 Las dretgiras chantunalas, las instituziuns autonomas da dretg public dal chantun sco   er   autras   organisaziuns   che   utiliseschan   medemamain   l'informatica   da l'administraziun   chantunala,   vegnan   obligadas   tras   ina   cunvegna   d'observar   las directivas relevantas.

4 Ulteriuras excepziuns dal champ d'applicaziun vegnan concludidas da la Regenza.

1) DG 110.100 * tabellas da las modificaziuns a la fin dal relasch

1

170.500

Intent da l'informatica

Art.  3 1 L'informatica   da   l'administraziun   chantunala   pussibilitescha   in'activitad administrativa effizienta, efficazia, economica, moderna, persistenta e segira, ch'è orientada als basegns da la clientella.

2 Entaifer l'administraziun sco er en il contact cun la populaziun, cun l'economia e cun autras autoritads vegn pussibilitada ed extendida la liquidaziun da fatschentas en furma   digitala,   cun   duvrar   pauc   palpiri   e   senza   midada   da   medium   tranter   ils process.

2. Organisaziun da l'informatica e da la transfurmaziun digitala

Regenza

Art.  4 1 La Regenza concluda la Strategia dad ICT, la Strategia Administraziun digitala sco er directivas d'informatica d'impurtanza strategica u fundamentala.

Cumissiun d'informatica (CInf)

Art.  5 1 La CInf è il gremi da coordinaziun e da decisiun en connex cun il diever da la ICT.

Ella:

a)

predeliberescha tut las fatschentas d'informatica che vegnan deliberadas da la Regenza, cun excepziun da la Strategia Administraziun digitala;

concluda   strategias   tematicas   specificas   subordinadas   en   il   sectur   da l'informatica, resguardond las finamiras strategicas deliberadas da la Regenza;

examinescha   strategias   dad   ICT   che   valan   specificamain   per   ils   posts   da servetsch e ch'èn subordinadas a la Strategia chantunala dad ICT, e po fixar cundiziuns per questas strategias;

examinescha   projects   d'informatica   sin   donn   e   cust   dal   quint   d'investiziun ubain projects d'informatica che han ina impurtanza strategica u che pertutgan plirs posts da servetsch. Ella fa recumandaziuns e po fixar cundiziuns per la realisaziun;

concluda mesiras e standards dad ICT che pertutgan plirs posts da servetsch, sche   questas   mesiras   e   quests   standards   han   ina   tscherta   influenza   sin l'activitad da las collavuraturas e dals collavuraturs, sin l'organisaziun u sin ils process dal manaschi;

prenda enconuschientscha da fatschentas dal sectur da l'informatica, en spezial dal portfolio dal project Transfurmaziun digitala ed ICT.

b)

c)

d)

e)

f)

2 La CInf vegn presidiada da la manadra u dal manader da l'Uffizi d'informatica sco represchentanta   u   represchentant   dal   Departament   da   finanzas   e   vischnancas.

Commembras e commembers da la CInf èn plinavant mintgamai ina represchentanta u in represchentant dals ulteriurs departaments e da la Chanzlia chantunala.

3 Ils   ulteriurs   departaments   e   la   Chanzlia   chantunala   nomineschan   sezs   lur commembra u commember.

2

170.500

4 Mintgamai ina represchentanta u in represchentant da la Controlla da finanzas e da las   dretgiras   chantunalas   sco   er   la   manadra   u   il   manader   da   la   Gestiun   da l'informatica e la manadra u il manader dal Post da stab Administraziun digitala pon sa   participar   senza   dretg   da   votar   a   las   sesidas.   La   CInf   po   envidar   ulteriuras persunas cun funcziun consultativa.

Art.  6 Comité da planisaziun Administraziun digitala (PLA)

1 Il PLA è il gremi directiv per realisar la Strategia Administraziun digitala. Cun la participaziun dals posts da servetsch pertutgads po el en spezial:

a)

identifitgar   projects   interdepartamentals   e   servetschs   da   basa   e   regular l'utilisaziun dal credit d'impegn Administraziun digitala cun priorisar projects interdisciplinars;

fixar – per projects interdepartamentals e per servetschs da basa – directivas e standards   surordinads   per   la   transfurmaziun   digitala   da   l'administraziun chantunala.

b)

2 Il  PLA  vegn  presidià  da  la  scheffa  u  dal  schef  dal  Departament  da  finanzas  e vischnancas. Commembras dal PLA èn plinavant las persunas responsablas per la digitalisaziun (RDig) dals departaments e da la Chanzlia chantunala tenor l'artitgel 9.

3 Mintgamai   ina   represchentanta   u   in   represchentant   da   l'Uffizi   d'informatica,   da l'Uffizi da persunal e da la Chanzlia chantunala pon sa participar senza dretg da votar a las sesidas. Il PLA po envidar ulteriuras persunas cun funcziun consultativa.

Gestiun da l'informatica

Art.  7 1 La Gestiun da l'informatica è ina partiziun da l'Uffizi d'informatica. Ella:

a)

prepara   las   fatschentas   da   la   CInf,   surpiglia   la   planisaziun   strategica   da l'informatica e la gestiun da projects d'informatica interdisciplinars;

elavura directivas e standards strategics ed interdisciplinars en connex cun il diever da la ICT;

administrescha il portfolio dal project interdisciplinar Transfurmaziun digitala ed ICT.

b)

c)

Post da stab Administraziun digitala

Art.  8 1 Il Post da stab Administraziun digitala è domicilià tar il Departament da finanzas e vischnancas. El coordinescha la realisaziun da la Strategia Administraziun digitala.

Persunas responsablas per la digitalisaziun (RDig)

Art.  9 1 Las RDig promovan la transfurmaziun digitala en lur departament respectiv ed en ils posts da servetsch appartegnents respectivamain en la Chanzlia chantunala.

2 Ils departaments e la Chanzlia chantunala nomineschan mintgamai ina persuna sco RDig.

3

170.500

Furniturs da servetschs d'informatica

Art.  10 1 L'Uffizi   d'informatica   è   il   furnitur   central   da   servetschs   d'informatica   ed   il gestiunari da servetschs d'informatica da basa da l'administraziun chantunala.

2 Cun resalva da l'artitgel 5 alinea 1 litera e relascha l'Uffizi d'informatica directivas d'informatica operativas, quai cun la participaziun dals posts pertutgads.

3 L'administraziun chantunala dispona plinavant d'in dumber limità da furniturs da servetschs d'informatica specifics che pon furnir prestaziuns definidas. Quai èn:

a)

il Center da cumpetenza SIG da l'Uffizi d'agricultura e da geoinfurmaziun en il sectur dal sistem d'infurmaziun geografica dal Grischun;

la Polizia chantunala en il sectur «Autoritads ed organisaziuns da salvament e da segirezza» (AOSS);

l'Uffizi   da   construcziun   bassa   en   il   sectur   da   servetschs   d'informatica specifics, en spezial per incumbensa da l'Uffizi federal da vias (UVIAS).

4 Sch'ils   interess   generals   dal   chantun   vegnan   observads,   pon   ils   furniturs   da servetschs   d'informatica   furnir   prestaziuns   er   a   terzs,   en   spezial   a   las   dretgiras chantunalas, a las vischnancas ed ad instanzas che stattan datiers da l'administraziun.

b)

c)

Unitads administrativas

Art.  11 1 Mintga   unitad   administrativa   dispona   d'ina   atgna   cumpetenza   minimala d'informatica. En spezial en il sectur da la tgira e dal mantegniment d'applicaziuns spezialisadas   pon   las   unitads   administrativas   disponer   da   cumpetenzas supplementaras d'informatica.

3. Retratga da prestaziuns d'informatica ed acquisiziun centrala

Retratga da prestaziuns d'informatica

Art.  12 1 Prestaziuns   d'informatica   da   basa   ston   da   princip   vegnir   retratgas   tar   l'Uffizi d'informatica.   Excepziuns   ston   vegnir   preschentadas   a   la   CInf,   quai   en enclegientscha cun l'Uffizi d'informatica.

2 Ulteriuras   prestaziuns   d'informatica   pon   vegnir   retratgas   entaifer   u   ordaifer l'administraziun. Decisivas per la tscherna èn cunzunt la rentabilitad generala, la standardisaziun, la segirezza da las datas e la protecziun da datas.

Acquisiziun centrala

Art.  13 1 L'Uffizi   d'informatica   definescha   directivas   per   ils   servetschs   dad   ICT   sco   er standards per products ed è l'instanza centrala ed unica per l'acquisiziun da meds e da   servetschs   d'informatica.   Excepziuns   vegnan   fixadas   en   scrit   tranter   l'Uffizi d'informatica ed ils posts da servetsch pertutgads.

4

170.500

4. Segirezza da las datas

Segirezza da las datas

Art.  14 1 Per tut ils sistems e tut las applicaziuns da l'informatica ston esser garantidas ina protecziun adequata da la confidenzialitad sco er la disponibladad, l'integritad e la transparenza.

2 La controlla da las mesiras da protecziun è ina incumbensa permanenta da las unitads administrativas cumpetentas e dals furniturs da servetschs d'informatica.

3 L'incumbensada   chantunala   u   l'incumbensà   chantunal   per   la   segirezza   da l'informatica è domicilià tar l'Uffizi d'informatica.

4 L'Uffizi   d'informatica   elavura   directivas   generalas   davart   la   segirezza   da l'informatica e davart la sensibilisaziun da las collavuraturas e dals collavuraturs.

5

170.500

Tabella da las modificaziuns - tenor conclus

Conclus 26-11-2024

Entrada en vigur 01-12-2024

Element relasch

Modificaziun emprima versiun

Publicaziun en la CUL 2024-047

6

170.500

Tabella da las modificaziuns - tenor element

Element relasch

Conclus 26-11-2024

Entrada en vigur 01-12-2024

Modificaziun emprima versiun

Publicaziun en la CUL 2024-047

7